Vestlandshuset

Vestlandshuset er et kontorbygg Lars Hilles gate 22 i Bergen sentrum og tilhører Vestland fylkeskommune. 

Bygget står på tomten til det gamle Fylkeshuset til Hordaland fylkeskommune. Bygningen var ferdigstilt i 2023, og ble offisielt åpnet av fylkesordfører Jon Askeland 8. mars 2023. 

Bygget består av to tårn. Det sørlige tårnet har 13 etasjer og er 51,1 meter høyt. Det nordlige tårnet har 11 etasjer og er 43 meter høyt. Vestlandshuset kostet 950 millioner kroner. Bygget har et areal på 26.000 kvadratmeter og har plass til 1200 medarbeidere. Første etasje dekker 1900 kvadratmeter og fjerde etasje krager ut til en flate på 2.400 kvadratmeter. Arkitektfirmaene NSW Arkitektur, HUS og Arkitektgruppen Cubus har stått for utformingen. Det gamle fylkesbygget ble demontert og revet i 2020 og nybygget ble påbegynt i januar 2021. Det nye bygget er oppført i henhold til Tek17 og er såkalt passivhus i energiklasse A. Det er adkomst fra Lars Hilles gate og Vestre Strømkai/Fjøsangerveien. Bybanens trase runder hjørnet av bygget.

Vestland fylkeskommune, Skyss og Bybanen utbygging holder til i Vestlandshuset. Det er næringslokaler i første etasje (bakkeplan).

Fasade har store klokker som er synlig fra innsiden gjennom store vinduer. Anmelder Gaute Brochmann skriver i Morgenbladet at fylkeskommunen har fått et trist bygg. BTs anmelder er usikker på om fasaden er stygg eller pen.

Referanser

Eksterne lenker 
 Offisiell nettside
 Vestlandshuset hos Byggeindustrien.

Byggverk i Bergen
Byggverk fullført i 2023
Bergenhus